Maður sér þau í dag allstaðar í eyrum fólks, í vinnunni, í göngutúr og í líkamsræktinni.
Við erum að tala um þráðlausu Bluetooth heyrnartól eins og t.d.vinsælu heyrnartólin frá
Apple, "AirPods" hinar svokölluðu tónvölur.
Þráðlausi Bluetooth staðallinn gerir kleift að senda gögn, tónlist, myndbönd eða myndir yfir
stuttar vegalengdir og virkar svipað og Wi-Fi.
Með því að mynda hátíðni-rafsegulsvið gerir tæknin kleift að tengja sendi og móttakara.
Hámarksdrægni er á bilinu 10 til 100 metrar eftir tækinu.
Viðskiptin með í-eyru heyrnartólin eru í miklum blóma og tæknin er mjög notuð.
En spurningin sem er hunsuð er um hver áhrif geilsunarinnar eru á mannslíkamann svona djúpt í hlustinni - beint við heilann?
Í ákalli til Alþjóðaheilbrigðismálastofnunarinnar (WHO) og Sameinuðu þjóðanna árið 2019 vöruðu 250 vísindamenn frá yfir
40 löndum við alvarlegri heilsufarsáhættu sem stafar af heyrnartólum eins og Apple AirPods og annarri þráðlausri tækni.
Ört vaxandi fjöldi vísindalegra sönnunargagna sýnir að rafsegulsvið sem myndast af þráðlausum og rafeindatækjum eins og
farsímum, farsímasendum, Wi-Fi, barnaeftirlitstækjum (Babyfone) og Bluetooth
heyrnartólum skaða líf manna, plantna, dýra og örvera.
Neikvæð áhrif rafsegulsviðs á heilsu eru meðal annars: aukin krabbameinshætta, frumustreita, erfðaskemmdir, breytingar
á virkni og innri uppbyggingu æxlunarfæranna, náms- og minnisvandamál, taugasjúkdómar og neikvæð áhrif á vellíðan.
Í alþjóðlegu ákallinu segir enn fremur: „Þau mörgu yfirvöld sem bera ábyrgð á að setja viðmiðunarmörk hafa ekki uppfyllt skyldu
sína að setja viðeigandi leiðbeiningar til að vernda almenning, og þá sérstaklega börn sem eru
sérstaklega viðkvæm fyrir áhrifum rafsegulsviðs.“
Bluetooth-tækninni er ekki veitt nægileg athygli, sér í lagi hvað barnaleikföng varðar. Þetta fékk
áhyggjufull móðir að reyna sem hafði samband við Kla.TV.
Fimm ára gamall sonur hennar fékk skyndilega bólgna eitla í hálsinum.
Þetta varð til þess að fjölskyldan mældi geislunarmagn hins vinsæla „BOOKii penna“ sonar síns – stafræns
hljóðpenna sem getur t.d. látið mynd í barnabók tala.
Penninn sendi stöðugt frá sér geislun á bilinu 200.000–300.000 míkróvött. Leit á netinu leiddi í ljós að samkvæmt
framleiðanda er ekki hægt að slökkva á Bluetooth-virkni pennans.
Vegna þessarar reynslu sinnar undraðist áhyggjufulla móðirin á því að framleiðandinn þurfti ekki að upplýsa foreldra um að
þeir væru að útsetja börn sín fyrir slíkri geislun þegar þau notuðu BOOKii pennann með tilheyrandi heilsufarsáhættu.
Þekktur taugavísindamaður, prófessor Andrew Huberman frá læknadeild Stanford háskóla, sýndi fram á að ekki aðeins börn
heldur einnig fullorðnir eru viðkvæm fyrir Bluetooth-tækninni.
Hann hefur rannsakað notkun Bluetooth-heyrnartóla ítarlega og varar einnig við hugsanlegri heilsufarsáhættu.
Hann þjáðist af bólgnum eitlum á bak við eyrun og hitakófum, sem hann rakti til notkunar Bluetooth-heyrnartóla.
Þess vegna skipti hann yfir í heyrnartól með snúru.
Að sögn Huberman eru „hiti og taugavefur ekki vinir.“
Af þessari ástæðu hefur hann áhyggjur af hugsanlegri áhættu sem getur komið upp þegar svona
viðkvæm svæði eru stöðugt útsett fyrir hita.
Framleiðendur, seljendur og eftirlitsaðilar þráðlausra hljóðtækja hunsa viðvaranir.
Gæti það verið vegna efnahagslegra hagsmuna?
Markaðurinn fyrir þráðlaus hljóðtæki var árið 2024 áætlaður 64,76 milljarðar Bandaríkjadala og gert er ráð fyrir að alþjóðlegur
vöxtur nái upp í 206,84 milljörðum Bandaríkjadala árið 2032.
Í heimildarmynd sinni sýnir James Russel fram á frekari hagsmunaárekstra milli
fjarskiptatækninnar og rannsókna á sviði farsímatíðnitækni.
Í myndinni koma fram ýmsir vísindamenn, fulltrúar atvinnulífsins og læknar.
Meðal annars er minnst á að hagsmunaárekstrar séu til staðar varðandi fjármögnun rannsókna í fjarskiptatækni.
Því er vert að íhuga þegar niðurstöður rannsóknar eru skoðaðar hver fjármagnaði hana.
Fjarskiptastaðlar á hátíðnisviðinu fylgja okkur daglega og það er ógnvekjandi að engin alþjóðleg
viðmiðunargildi séu til sem tengjast langvinnu heilsutjóni eða krabbameini — ekki ein einustu.
Viðmiðunargildin byggjast eingöngu á áhrifum hita eða áhrifum sem koma strax upp eins og náladofa í húð eða kippum í augabrúnum.
Engin viðmiðunargildi hafa enn getað ákvarðað langtíma heilsutjón.
Þetta þýðir óhjákvæmilega að iðnaðurinn - og vísindin sem hann hefur keypt – hafa enga áform
um að vernda íbúana fyrir langtíma heilsutjóni.
Allir geta hjálpað til við að vernda umhverfi sitt gegn heilsufarsáhættu:
Með því að vekja athygli á hættum sem stafa af Bluetooth eða farsímatækni og með því að forðast þær eftir því sem kostur er.
Verið upplýst – kíkið aftur við hjá okkur á morgun.